Да працы ўсе дзеці аднолькава хваткія. У доме, у двары ў кожнага свае абавязкі. Цяпер нават сад пасадзілі, кожны сваё дрэва даглядае. Летась на канікулах працавалі ў мясцовай гаспадарцы – даглядалі цялят. Сёлета плануюць папрацаваць на зернетаку. Калі надыходзіць сязон ягад, сумесна вырашаюць, на што будуць зарабляць грошы. У мінулым го-дзе купілі басейн, каб дзеці раз-пораз не прасіліся на раку. Увогуле любая пакупка плануецца сумесна, і ў “рэжыме эканоміі” тады з ахвотаю жыве ўся сям’я. Нядаўна набылі вялікую канапу, куды без праблем могуць размясціцца ўсе. Дзеці разумеюць, што грошы зарабляюцца і што за сумленную працу атрымаюць узнагароду – прысмакі ці падарункі, паездку ў Гомель на атракцыёны.